Stampedo u Meki 2015.
Stampedo na hadždžu koji se desio 24. septembra 2015. u Mini u blizini Mekke uzrokovao je nesreću u kojoj je život izgubilo 717 hodočasnika. Tokom stampeda povrijeđeno je preko 900 ljudi. Ovo je najsmrtonosnija nesreća da se dogodila na hadždžu od 1990. na kojem je poginulo 1.426 hodočasnika.

Pozadina 

Hadždž je godišnje hodočašće u Mekku svakog sposobnog muslimana barem jednom u životu. Sastoji se od niza obreda, uključujući i kamenovanje šejtana (arapski: رمي الجمرات Rami AJ-Jamarat) koji se održava u Mini, distrikt Mekka. U ritualu hadždža kamenovanje je posljednji veliki ritual i često se smatra kao najopasniji dio hadždža gdje se desilo nekoliko stampeda u prošlosti. U sličnom incidentu 346 osoba je poginulo 2006. godine što je navelo vlasti Saudijske Arabije na poboljšanju infrastrukture. Sedmicu dana pred početak hadždža, 11. septembra nakon pada dizalice na Veliku džamiju poginulo je 118 ljudi.

Incident 

Prema izjavi koju je objavila Saudijska civilna zaštita direkcija, stampedo se dogodio u 09:00 po lokalnom vremenu (UTC+03:00) na spoju između ulica 204 i 223 kada su hodočasnici bili na putu za Jamaraat most. Nagli porast broja hodočasnika na putu ka Mini izazvao je stampedo. Procjenjuje se da je 160.000 šatora raspoređeno na nekoliko lokacija u kampu Mina.

Direkcija saudijske civilne zaštite je najavila raspoređivanje oko 4.000 osoblja na mjesto stampeda. Ostali hodočasnici su preusmjereni od mjesta stampeda na drugu stranu. Saudijski crveni polumjesec je također mobiliziran i povrijeđeni hodočasnici se liječe u četiri bolnice.

Žrtve 
Direkcija saudijske civilne zaštite je izjavla da su žrtve iz više nacionalnosti. Iranska državna novinska agencija IRNA objavila je smrt 43 iranska hodočasnika u stampedu. Žrtvama stampeta se smatra veliki broj hodočasnika iz Nigerije, Nigera, Čada i Senegala.

Reakcije 
 - Guverner regije Mekka i šef centralnog komiteta hadždža princ Khaled al-Faisal je za stampeto okrivio pojedine hodočasnike iz Afrike. Saudijski ministar zdravlja Khalid A. Al-Falih je izjavio da je stampedo nastao zbog ne pridržavanja službenih pravaca dodajući da je raspored koje su uspostavile vlasti ignorisan.
Irfan al-Alawi, izvršni direktor fondacije istraživačke islamske baštine, rekao je da je "katastrofa rezultat lošeg upravljanja od strane vlade, s obzirom na broj katastrofa iz prošlosti."

Reference 

2015